
 19.10.2016
 BG
 Официален вестник на Европейския съюз
 L 283/1
 РЕГЛАМЕНТ ЗА ИЗПЪЛНЕНИЕ (ЕС) 2016/1823 НА КОМИСИЯТА
 от 10 октомври 2016 година
 за установяване на формулярите, посочени в Регламент (ЕС) No 655/2014 на Европейския парламент и на Съвета за създаване на процедура за европейска заповед за запор на банкови сметки с цел улесняване на трансграничното събиране на вземания по граждански и търговски дела
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 655/2014 на Европейския парламент и на Съвета от 15 май 2014 г. за създаване на процедура за европейска заповед за запор на банкови сметки с цел улесняване на трансграничното събиране на вземания по граждански и търговски дела (1), и по-специално член 51 от него,
 като има предвид, че:
 (1)
 За да се гарантира правилното прилагане на Регламент (ЕС) No 655/2014, следва да бъдат установени няколко формуляра.
 (2)
 В съответствие с член 3 от Протокол No 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, Ирландия участва в приемането на Регламент (ЕС) No 655/2014. Поради това Ирландия участва в приемането на настоящия регламент.
 (3)
 В съответствие с членове 1 и 2 от Протокол No 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Обединеното кралство не участва в приемането на Регламент (ЕС) No 655/2014. Поради това Обединеното кралство не участва в приемането на настоящия регламент.
 (4)
 В съответствие с членове 1 и 2 от Протокол No 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на Регламент (ЕС) No 655/2014. Поради това Дания не участва в приемането на настоящия регламент.
 (5)
 Мерките, предвидени в настоящия регламент, са в съответствие със становището на Комитета по европейската заповед за запор на банкови сметки, създаден съгласно Регламент (ЕС) No 655/2014,
 ПРИЕ НАСТОЯЩИЯ РЕГЛАМЕНТ:
 Член 1
 1. Формулярът, който трябва да се използва за подаване на молба за издаване на европейска заповед за запор на банкови сметки съгласно член 8, параграф 1 от Регламент (ЕС) No 655/2014, се установява в приложение I към настоящия регламент.
 2. Формулярът, който трябва да се използва за издаване на европейска заповед за запор на банкови сметки съгласно член 19, параграф 1 от Регламент (ЕС) No 655/2014, се установява в приложение II към настоящия регламент.
 3. Формулярът, който трябва да се използва за отмяна на европейска заповед за запор на банкови сметки съгласно член 10, параграф 2 от Регламент (ЕС) No 655/2014, се установява в приложение III към настоящия регламент.
 4. Формулярът, който трябва да се използва за издаване на декларация относно запорирането на средства съгласно член 25, параграф 1 от Регламент (ЕС) No 655/2014, се установява в приложение IV към настоящия